**Verdele nu mai respiră pe tâmple**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

“E o durere de cântec”

i-ascult tresărirea…

verdele nu-i mai respiră pe tâmple.

În sufletul aplecat spre aduceri aminte,

atatea clipe absente de mine

răsar din aromă de primăveri uitate

Drumul

îşi poartă şerpuirea

tot mai adânc

împietrită retină de vis

turnat mireasmă dulce-amară

în cupa amânărilor

neâmpliniri, renunţări, speranţe

tulbură drojdia din vinul negru

al regretelor

uitate cândva într-o ciulenadră nebună

jucată bezmetic

până când iarba nu-şi mai găseşte

tinereţea.

Câte cântece născute

dintr-o morganatică iubire

vor muri neauzite?

La cumpăna dintre ieri

şi un mâine incert,

când cenuşa păsărilor albe curge

peste o ultimă, tomnatică floare.

Poate totul nu este decât

un repetabil exercitiu

cântat crescendo

de muzicianul destinului.

Şi fata aceea cu ochi de chilimbar

fata cu trupul de fildeș,

prin atâtea chipuri

işi îngroapă limpezimile

intre îndoială şi credinţă

şi verdele…

verdele nu-i mai respiră pe tâmple.

la cap de pod

spre un neunde